ශ්‍රී ලංකා මහජන පක්ෂය

ශ්‍රී ලංකා මහජන පක්ෂය‍ යනු ශ්‍රී ලංකාවේ දේශපාලන පක්ෂයකි. එය ක්‍රි.ව. 1984 වර්ෂයේදී විජය කුමාරතුංග විසින් බිහි කරන ලදී.
 ඉතිහාසය 
විජය කුමාරණතුංග 1984 දී පක්ෂය ආරම්භ කළ අතර 1988 දී ඔහු ඝාතනය වන තෙක් එය මෙහෙයවීය. ඔහුගේ මරණයෙන් පසු ඔහුගේ බිරිඳ වන චන්ද්‍රිකා කුමාරණතුංග කෙටි කාලයක් පක්ෂය මෙහෙයවීය.

ශ්‍රී ලංකා මහජන පක්ෂය පළාත් සභා පනතට සහාය දුන් අතර 1988 දී එක්සත් ජාතික පක්ෂයට (එජාප) එරෙහිව තරඟ කළේය. ශ්‍රී ලංකා මහජන පක්ෂයේ අපේක්ෂක ඔසී අබේගුණසේකර එම වසරේ ජනාධිපතිවරණයේදී ඡන්ද 235,719 ක් (4.63%) ලබා ගනිමින් තුන්වන ස්ථානයට පත්විය. 1993 දී එක්සත් ජාතික පක්ෂයට එක්වන තෙක් අබේගුණසේකර පක්ෂයේ නායකයා ලෙස කටයුතු කළේය.

1988–89 විප්ලවය අතරතුර පක්ෂයට ප්‍රමුඛ සාමාජිකයින් 117 දෙනෙකු අහිමි විය, ඒ අතර විජය කුමාරණතුංග, පොහොද්දරමුල්ලේ පෙමාලෝක හිමි, ටී. බී. විජේසූරිය සහ දේව බණ්ඩාර සේනාරත්න ද වූහ.

කුමාරණතුංග ඝාතනයෙන් ටික කලකට පසු, ශ්‍රී ලංකා මහජන පක්ෂය, ශ්‍රී ලංකා කොමියුනිස්ට් පක්ෂය, ලංකා සම සමාජ පක්ෂය සහ නව සම සමාජ පක්ෂය සමඟ අත්වැල් බැඳගෙන එක්සත් සමාජවාදී සන්ධානය පිහිටුවා ගත්තේය. 1989 මහ මැතිවරණයේදී, සන්ධානය ඡන්ද 160,271 ක් (2.86%) සහ පාර්ලිමේන්තුවේ ආසන තුනක් ලබා ගත්තේය.

2024 ජනාධිපතිවරනයේදි මහජන පක්ෂය රනිල් වික්‍රමසිංහට සහය දැක්විය.

 මූලාශ්‍ර 

ප්‍රවර්ගය:ශ්‍රී ලංකාවේ දේශපාලනය
ප්‍රවර්ගය:දේශපාලන පක්ෂ ලැයිස්තුව